Document ID: 31993R3450

ΚΑΝΟΝΙΣΜΟΣ (ΕΚ) αριθ. 3450/93 ΤΗΣ ΕΠΙΤΡΟΠΗΣ της 16ης Δεκεμβρίου 1993 για τροποποίηση των κανονισμών (ΕΟΚ) 1767/82, (ΕΟΚ) αριθ. αριθ. 2248/85, (ΕΟΚ) αριθ. 584/92, (ΕΟΚ) αριθ. 2164/92 και (ΕΟΚ) αριθ. 2219/92 όσον αφορά τους κωδικούς της συνδυασμένης ονοματολογίας ορισμένων τυριών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 2071/92 (2), και ιδίως το άρθρο 17 παράγραφος 4,
Εκτιμώντας:
ότι ο κανονισμός (ΕΟΚ) αριθ. 2551/93 της Επιτροπής της 10ης Αυγούστου 1993 που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (3), προβλέπει την τροποποίηση ορισμένων κλάσεων του κωδικού ΣΟ 0406 όσον αφορά τα τυριά από την 1η Ιανουαρίου 1994-
ότι, ως εκ τούτου, πρέπει να τροποποιηθούν, από την 1η Ιανουαρίου 1994, οι κανονισμοί τους οποίους αφορά η τροποποίηση του κωδικού ΣΟ 0406, ήτοι:
- ο κανονισμός (ΕΟΚ) αριθ. 1767/82 της Επιτροπής της 1ης Ιουλίου 1982 περί καθορισμού των λεπτομερειών εφαρμογής των ειδικών εισφορών κατά την εισαγωγή ορισμένων γαλακτοκομικών προϊόντων (4), όπως τροποποιήθηκε τελευταία από τον κανονισμό (ΕΟΚ) αριθ. 2743/93 (5),
- ο κανονισμός (ΕΟΚ) αριθ. 2248/85 της Επιτροπής της 25ης Ιουλίου για λεπτομέρειες εφαρμογής της διοικητικής βοήθειας κατά την εξαγωγή ορισμένων τυριών που υπάγονται στο καθεστώς των ποσοστώσεων που δύνανται να τύχουν ειδικής μεταχειρίσεως κατά την εισαγωγή στις Ηνωμένες Πολιτείες Αμερικής (6), όπως τροποποιήθηκε τελευταία από τον κανονισμό (ΕΟΚ) αριθ. 222/88 (7),
- ο κανονισμός (ΕΟΚ) αριθ. 584/92 της Επιτροπής της 6ης Μαρτίου 1992 για τον καθορισμό των λεπτομερειών εφαρμογής, στον τομέα του γάλακτος και των γαλακτοκομικών προϊόντων, του καθεστώτος που προβλέπεται στις ενδιάμεσες συμφωνίες σύνδεσης μεταξύ της Κοινότητας, αφενός, και της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Ομοσπονδιακής Δημοκρατίας, αφετέρου (8), όπως τροποποιήθηκε από τον κανονισμό (ΕΟΚ) αριθ. 2658/93 (9),
- ο κανονισμός (ΕΟΚ) αριθ. 2164/92 της Επιτροπής της 30ής Ιουλίου 1992 σχετικά με τις λεπτομέρειες εφαρμογής του ειδικού καθεστώτος για τον προσδιορισμό των Καναρίων Νήσων με γαλακτοκομικά προϊόντα και για την κατάρτιση των σχετικών προβλέψεων (10), όπως τροποποιήθηκε τελευταία από τον κανονισμό (ΕΟΚ) αριθ. 1828/93 (11),
- ο κανονισμός (ΕΟΚ) αριθ. 2219/92 της Επιτροπής της 30ής Ιουλίου 1992 σχετικά με τις λεπτομέρειες εφαρμογής του ειδικού καθεστώτος για τον εφοδιασμό της Μαδέρας με γαλακτοκομικά προϊόντα και για την κατάρτιση των σχετικών προβλέψεων (12), όπως τροποποιήθηκε τελευταία από τον κανονισμό (ΕΟΚ) αριθ. 1732/93 (13)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι στοιχεία σ) υ) και φ) του κανονισμού (ΕΟΚ) αριθ. 1767/82 ο κωδικός ΣΟ 0406 90 89 αντικαθίσταται από τους κωδικούς ΣΟ 0406 90 86, 0406 90 87 και 0406 90 88.
Άρθρο 2
Στο παράρτημα Ι του κανονισμού (ΕΟΚ) αριθ. 2248/85 οι κωδικοί ΣΟ ex 0406 90 89 Maasdam, ex 0406 90 77 Samso και ex 0406 90 89 Svenbo αντικαθίστανται αντίστοιχα από τους κωδικούς ΣΟ ex 0406 90 87 Maasdam, ex 0406 90 76 Samso και ex 0406 90 87 Svenbo.
Άρθρο 3
Στο παράρτημα Ι στοιχείο Γ του κανονισμού (ΕΟΚ) αριθ. 584/92 ο κωδικός ΣΟ 0406 90 89 αντικαθίσταται από τους κωδικούς ΣΟ 0406 90 86, 0406 90 87 και 0406 90 88.
Άρθρο 4
Ο κανονισμός (ΕΟΚ) αριθ. 2164/92 τροποποιείται ως εξής:
1. Στο παράρτημα Ι ο κωδικός ΣΟ 0406 90 77 αντικαθίσταται από τους κωδικούς ΣΟ 0406 90 76 και 0406 90 78 και ο κωδικός ΣΟ 0406 90 89 αντικαθίσταται από τους κωδικούς ΣΟ 0406 90 86, 0406 90 87 και 0406 90 88.
2. Στο παράρτημα ΙΙ τα στοιχεία σχετικά με τους κωδικούς ΣΟ 0406 90 77 και 0406 90 89 αντικαθίστανται αντίστοιχα από τα στοιχεία σχετικά με τους κωδικούς ΣΟ 0406 90 76, 0406 90 78 αφενός και 0406 90 86, 0406 97 87, 0406 90 88 αφετέρου, που περιέχονται στο παράρτημα Ι του παρόντος κανονισμού.
Άρθρο 5
Στο παράρτημα ΙΙ του κανονισμού (ΕΟΚ) αριθ. 2219/92, τα στοιχεία σχετικά με τους κωδικούς ΣΟ 0406 90 77 και 0406 90 89 αντικαθίστανται αντίστοιχα από τα στοιχεία σχετικά με τους κωδικούς ΣΟ 0406 90 76, 0406 90 78 αφενός και, 0406 90 86, 0406 97 87, 0406 90 88 αφετέρου, που περιέχονται στο παράρτημα ΙΙ του παρόντος κανονισμού.
Άρθρο 6
Ο παρών κανονισμός αρχίζει να ισχύει την 1η Ιανουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1993.

Labels: 3
17